als_Latn dik_Latn sag_Latn
Kryetarja e Sindikatës së Pavarur të Gazetarëve të Maqedonisë, Tamara Çausidis, ka bërë thirrje sot që të mos u bëhen presione gazetarëve. Çausidis tha se gazetarët duhet të lihen të punojnë, të mos u ndalohen tema, bashkëbisedues dhe të mos u ndryshohen tekstet në shtypshkronjë, raporton SHENJA.
“Gazetarët nuk prodhojnë hapësira për reklama, gazetarët prodhojnë vlera demokratike. Ajo është prodhimi i tyre dhe shefat e tyre të vërtetë janë publiku. Shefat vetëm menaxhojnë atë produkt që krijojnë gazetarët. Megjithatë nësu ju niseni në biznes për të shkatërruar atë produkt të gazetarisë është normale që nuk do të keni rezultate financiare. Si do të keni?! “, deklaroi Tamara Çausidis, Kryetare e SPGM.
Ajo këtë komente i bëri gjatë pres konferencës së mbajtur së bashku me Shoqatën e Gazetarëve të Maqedonisë, në lidhje me kërcënimin e mbylljes së gazetës ditore “Utrinski Vesnik” dhe pasiguria e vazhdueshme edhe për botimet e tjera të Media Print Maqedoni.
Ndërkohë, Lubisha Stankoviq nga kjo gazetë, thotë se problemet në Utrinski Vesnik nuk datojnë nga dje ose pardje por zgjasin nga viti 2011 kur filloi largimi masovik i të punësuarve dhe prej atëherë ata janë në presion permanent.
“Kishim mbledhje ku na njoftuan se së pak 10 të punësuar duhet të largohen. Kjo ka rritur në mënyrë plotësuese tensionet dhe të gjitha kërkesat tona të sindikatës që kishim u harruan. Besoni se të punësuarit dhe gazetarët të “Utrinski Vesnik” nuk do të pajtohen me shuarjen e gazetës. Nuk e di se në çfarë forme dhe si do të vazhdojmë do të dakrodohemi me kolegët, megjithatë e di se nuk do të lejojmë që të largohet asnjë i punësuar”, u shpreh Lubisha Stankoviq, Gazetar I Utrinski Vesnik.
Ai më tej theksoi se qëndrimi i kësaj gazete është që asnjë i punësuar nuk guxon të largohet nga puna dhe gazeta duhet të vazhdojë të funksionojë dhe se mënyrën se si duhet ta mendojnë menaxherët.
Teuta Buçi /SHENJA/
als_Latn als_Latn als_Latn als_Latn als_Latn als_Latn ace_Latn